मुंबई. वैज्ञानिक एवं अंतरिक्ष प्रौद्योगिकी इंजीनियर एस. नांबी नारायणन के जीवन पर बनी अभिनेता आर. माधवन की आगामी फिल्म 'रॉकेटरी-द नांबी इफेक्ट' हिंदी, अंग्रेजी और तमिल में रिलीज होगी. माधवन ने सोमवार को इंस्टाग्राम पर एक वीडियो साझा किया, जिसमें उन्होंने कहा, दुनिया में ऐसी कई निजी कहानियां हैं, जिनके बारे में आपने सुना होगा और कइयों के बारे में किसी को कोई जानकारी नहीं हैं लेकिन कुछ कहानियां ऐसी हैं जिनके बारे में नहीं जानने का मतलब है कि आप आपने देश के बारे में बहुत कम जानते हैं. उन्होंने कहा कि नांबी नारायणन की कहानी ऐसी कहानियों में से एक है. जब आप इस व्यक्ति की कहानी सुनेंगे और उनकी उपलब्धियों को देखेंगे तो मैं आपसे कह रहा हूं कि आप कभी भी चुप नहीं रहेंगे.